**AUTORIZAŢIE DE MEDIU**

**Nr. ….. din …….**

Ca urmare a solicitării adresate de **SC DANLIN XXL SRL** cu sediul în comuna Secuieni, sat Secuieni, bl.3, ap.3, jud. Neamț, tf: 0769096691 înregistrată la Agenţia pentru Protecţia Mediului Neamţ cu nr. 6232 din 21.06.2022, în urma analizării documentelor transmise şi a verificării, în baza Hotărârii Guvernului 43/28.01.2020 privind organizarea şi funcţionarea Ministerului Mediului, Apelor și Pădurilor, a HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, a Ordonanţei de Urgenţă nr. 195/2005 privind protecţia mediului, completată şi aprobată de Legea nr. 265/2006 a Ordinului MMDD nr. 1798/2007 pentru aprobarea Procedurii de emitere a autorizației de mediu, cu modificările și completările ulterioare, se emite:

## AUTORIZAŢIA DE MEDIU

pentru **SC DANLIN XXL SRL**

cu punct de lucru din comuna Horia extravilan, tarla Popești și Tancodrom, („Amenajare iaz piscicol cu utilizare material excavat”), ROSCI 0364 „ Râul Moldova între Tupilați și Roman” care prevede desfăşurarea activităţii:

**Extracţia pietrişului şi nisipului; extracţia argilei şi caolinului cod CAEN (rev.2) 0812**

**Documentaţia conţine**:

1. Fişă de prezentare şi declaraţie întocmită de Zaharia Lăcrămioara Gabriela;
2. Plan de situaţie;
3. Ziarul Realitatea din 22.06.2022;
4. Chitanţa nr. 0193065 din 21.06.2022;
5. Proces verbal de verificare a amplasamentului nr. 6232 din 27.06.2022;
6. Dovada publicării a anunţului de solicitare pe site-ul APM Neamţ din data de 21.06.2022;
7. Decizia privind emiterea autorizaţiei de mediu nr. 7567 din 10.08.2022;
8. Dovada publicării deciziei privind emiterea autorizaţiei de mediu APM Neamţ din data de 10.08.2022;
9. Plan tehnic de refacere a mediului și Proiect tehnic de refacere a mediului întocmit de geolog Florea Florinel;

**şi următoarele acte de reglementare emise de alte autorităţi**:

1. Certificat de înregistrare seria B nr.1536753 din 03.06.2008 Nr. de ordine în registru comerţului J27/601/23.04.2004 CUI 16360111, emis de Oficiul Registrului Comerţului de pe lângă Tribunalul Neamţ;
2. Certificat constatator nr.34164/22.06.2022 emis de Oficiul Registrului Comerţului de pe lângă Tribunalul Neamţ;
3. Autorizația de construire nr.37/21.06.2022 emisă de Primăria Comunei Horia;
4. Acord de mediu nr. 4 din 07.12.2021 emis de APM Neamț ;
5. Adresa ISU „Petrodava ” Neamț nr. 3855233 din 14.06.2021;
6. HCL 35 din 27.05.2021 emisă de Consiliul Local Horia ;
7. Acord de reabilitare nr. 12 din 19.05.2021 emis de Primăria Comunei Horia;
8. Avizul ANANP – Serviciul Teritorial Neamț nr. 26 din 08.08.2022;
9. Avizul Direcției Județene pentru Cultură Neamț nr. 15/03.06.2021 ;
10. Autorizația de gospodărire a apelor nr. 136 din 03.08.2022 emisă de Administrația Națională „Apele Române”- Administrația Bazinală de Apă Siret;
11. Permis de exploatare nr. 24688 din 28.07.2022 emis de A.N.R.M.

**Prezenta autorizație se emite cu următoarele condiții impuse:**

1. **Verificarea conformării cu prevederile prezentului act se face de către Garda Naţională de Mediu - Comisariatul Judeţean Neamţ și de către Agenția de Protecție a Mediului Neamț (pentru viza anuală) ;**
2. **Anual, cu maximum 90 de zile și de minimum 60 de zile înainte de ziua și luna corespunzătoare zilei și lunii în care a fost emisă autorizația titularul activității va solicita aplicarea vizei anuale (conf. Ordinului 1150/2020 pentru aprobarea procedurii de aplicare a vizei anuale);**
3. Titularul activitaţii informează în scris Agenţia pentru Protecţia Mediului Neamţ, dacă intervin elemente noi, necunoscute la data emiterii prezentului act de reglementare, precum şi asupra oricăror modificari ale condiţiilor care au stat la baza emiterii prezentului act de reglementare. Agenţia pentru Protecţia Mediului Neamţ, decide după caz, pe baza notificării titularului, menţinerea actului de reglementare, necesitatea emiterii unei autorizaţii de mediu revizuită, incluzând acele date care s-au modificat, sau reluarea procedurii de emitere a unei noi autorizaţii de mediu;
4. Se va păstra obligatoriu la punctul de lucru un exemplar al autorizaţiei de mediu şi al proceselor verbale de control pe linie de mediu;
5. Achitarea anual a taxei de mediu datorate la fondul de mediu conform OUG 196/2005;
6. Titularul autorizației este răspunzător de respectarea tehnologiei de lucru avizată în vederea protecției factorilor de mediu:

* exploatarea agregatelor minerale este permisă numai în limitele perimetrului de exploatare avizat de ANRM cu asigurarea stabilităţii terenului, fără afectarea construcţiilor din zonă ce au legătură directă sau indirectă cu regimul scurgerii apelor cu respectarea adâncimii și tehnologiei de exploatare prevăzute în Autorizația de gospodărire a apelor;
* este obligatorie respectarea prevederilor Planului de management și ale Regulamentului ariei naturale protejate **ROSCI0364 Râul Moldova între Tupilați și Roman;**
* lucrările de exploatare agregate minerale se vor realiza conform documentației, fiind interzisă ocuparea/folosirea altor suprafețe de teren din aria naturală protejată **ROSAC0364 Râul Moldova între Tupilați și Roman ( ROSCI0364 Râul Moldova între Tupilați și Roman)**;
* activitatea de exploatare a agregatelor minerale este permisă doar in limitele perimetrului de exploatare și în limitele bornelor care delimitează această suprafață, cu respectarea adâncimii de exploatare;
* respectarea măsurilor propuse în fișa de prezentare a activității în vederea prevenirii și diminuării impactului asupra biodiversității sitului **ROSCI0364 Râul Moldova între Tupilați și Roman;**
* pentru protecția speciilor de interes comunitar din situl **ROSCI0364 Râul Moldova între Tupilați și Roman** sunt interzise orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic, cât și a habitatelor acestora;
* se interzice popularea iazului cu specii invazive de pești precum *Carassius gibelio* (caras), *Pseudorasbora parva* (murgoiul bălțat), *Lepomis gibbosus* (biban soare), *Ictalurus nebulosus* (somn pitic) și altele asemenea;
* este interzisă arderea, distrugerea, tăierea vegetației ierboase și lemnoase din jurul amenajării piscicole;
* se vor respecta traseele căilor de acces și transport al agregatelor prezentate în Fișa de prezentare a activității;
* se recomandă stropirea drumurilor de exploatare pentru a împiedica antrenarea unei cantități mari de pulberi de praf în aer, în perioadele fără precipitații;
* este interzisă deversarea oricăror substanțe, deșeuri de hidrocarburi, ape uzate, nămoluri și altele asemenea pe teritoriul ariei naturale protejate;
* sunt interzise schimburile de lubrifianți și reparațiile utilajelor pe suprafețe neamenajate, conform normativelor legale în vigoare, astfel încât să fie evitat riscul de a se produce scurgeri în albia râului Moldova sau pe suprafața ariei naturale protejate ce pot conduce la infiltrații în pânza de apă freatică sau afectarea unor habitate importante pentru speciile de interes comunitar;
* se vor efectua, în termenele prevăzute de legislația în vigoare, reviziile tehnice periodice pentru mijloacele de transport utilizate în procesul tehnologic, pe perimetrul exploatării și în interiorul sitului;
* se vor folosi utilaje și mijloace de transport cu motoare performante, dotate cu atenuatoare de zgomot și capotaje în vederea încadrării în nivelul de zgomot admis, respectiv limitarea activităților generatoare de poluare fonică;
* personalul angajat va fi instruit cu privire la faptul că activitatea se desfășoară pe un amplasament situat pe teritoriul ariei naturale protejate **ROSCI0364 Râul Moldova între Tupilați și Roman,** cu precădere asupra măsurilor și responsabilităților ce le revin privind modul de lucru în aceste arii, protecția obiectivelor de conservare ale acestora, ale condițiilor impuse de prezentul aviz, precum și pentru cunoaşterea şi respectarea prevederilor legale în domeniul protecţiei factorilor de mediu;
* în cazul producerii unor accidente susceptibile a avea un impact negativ asupra obiectivelor de conservare ale ariei naturale protejate **ROSCI0364 Râul Moldova între Tupilați și Roman** titularul are obligația să ia în regim de urgență toate măsurile necesare pentru eliminarea/limitarea efectelor negative și să anunțe A.N.A.N.P. în maxim 24 ore de la constatare. Totodată, titularului îi revine obligația de a suporta costurile necesare readucerii într-o stare de conservare favorabilă a populațiilor speciilor ce fac obiectul desemnării sitului;
* **titularul autorizației este obligat să aducă terenul la starea inițială în cazul în care renunță la finalizarea proiectului și exploatarea iazului piscicol.**
* prin desfăşurarea activităţii de extracţie a agregatelor minerale nu se vor produce deteriorări ale lucrărilor hidrotehnice, construcţii civile sau industriale, ale malurilor râului sau ale terenurilor în proprietate publică sau privată învecinate zonei de exploatare. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora;
* în perioada de execuţie a lucrărilor se vor lua toate măsurile care se impun pentru protecţia factorilor de mediu, a zonelor apropiate, luându-se măsuri de prevenire şi combatere a poluărilor accidentale, în special cu produse petroliere ca urmare a exploatării utilajelor tehnologice;
* în cazul producerii unei poluări accidentale se va anunţa dispeceratul A.B.A Siret și S.G.A. Neamt. Întreaga răspundere din punct de vedere al depoluării zonei şi suportării eventualelor costuri revine beneficiarului şi constructorului;
* beneficiarul isi va asuma toate riscurile si pagubele in caz de avarie datorita inundatiilor.;
* se vor lua toate masurile pentru prevenirea inundarii obiectelor investitiei;
* să întocmească Planul de apărare al obiectivului şi să respecte prevederile şi obligaţiile ce-i revin din planul de apărare aprobat ;
* să nu efectueze parcarea utilajelor şi mijloacelor de transport în albia minoră şi în zona de protecţie a cursurilor de apă, în zona cărora lucrează;
* în albia minoră şi în zona de protecţie a cursurilor de apă nu se admit nici un fel de depozite;
* să folosească drumurile existente, avizate, pe baza unor Convenţii încheiate cu deţinătorii acestora ;
* **la finalizarea lucrărilor de amenajare a iazului piscicol și înainte de punerea în funcţiune a acestuia beneficiarul are obligaţia de a solicita emiterea Autorizației de mediu pentru desfășurarea activității de piscicultură;**
* nu sunt permise evacuări de ape uzate neepurate în apele de suprafaţă, subterane sau terenurile adiacente**.**
* titularul va acorda o atenție deosebită respectării prevederilor art. 33 alin. (1) din OUG nr. 57/2007 aprobată cu modificări şi completări prin Legea nr. 49/2011, cu modificările și completările ulterioare;
* gospodărirea deşeurilor se va face cu respectarea prevederilor Legii nr. 211/2011privind regimul deşeurilor, titularul proiectului având următoarele obligaţii:
* să respecte prevederile legale privind colectarea selectivă, valorificarea /eliminarea deşeurilor, cu scopul evitării daunelor aduse mediului, biodiversităţii şi oamenilor;
* să ţină evidenţa tuturor categoriilor de deşeuri generate, colectate, transportate, depozitate temporar, valorificate şi eliminate (conform modelului prevăzut în Anexa nr. 1 la H.G. nr. 856 /2002, cu completările ulterioare);
* pe durata transportului, deşeurile vor fi însoţite de documente din care să rezulte: deţinătorul, destinatarul, tipurile de deşeuri, locul de încărcare, locul de destinaţie, cantitatea; un exemplar al acestor documente va fi transmis beneficiarului proiectului;
* să instruiască angajaţii care vor fi implicaţi în implementarea proiectului în privința gestionării în mod corespunzător a tuturor categoriilor de deşeuri generate.
* deșeurile rezultate se vor depozita pe categorii în spații special amenajate și vor fi eliminate cu operatori autorizați pe bază de contract
* Pentru speciile de plante şi animale sălbatice terestre, acvatice şi subterane, cu excepţia speciilor de păsări, inclusiv cele prevăzute în anexele nr. 4 A şi 4 B, cu excepţia speciilor de păsări, şi care trăiesc atât în ariile naturale protejate, cât şi în afara lor, sunt interzise:
* orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;
* perturbarea intenţionată în cursul perioadei de reproducere, de creştere, de hibernare şi de migraţie;
* deteriorarea, distrugerea şi /sau culegerea intenţionată a cuiburilor şi /sau ouălor din natură;
* deteriorarea şi /sau distrugerea locurilor de reproducere ori de odihnă;
* recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului lor biologic;
* deţinerea, transportul, vânzarea sau schimburile în orice scop, precum şi oferirea spre schimb sau vânzare a exemplarelor luate din natură, în oricare dintre stadiile ciclului lor biologic.

Fără a se aduce atingere prevederilor art. 33 alin. (3) şi (4) şi ale art. 38 din **O.U.G. nr. 57 /2007**, precum şi ale <LLNK 12006 407 12 2=1 0 7>art. 17, <LLNK 12006 407 12 2=1 0 17>art. 19 alin. (5), <LLNK 12006 407 12 2=1 0 7>art. 20, <LLNK 12006 407 12 2=1 0 2>22, <LLNK 12006 407 12 2=1 0 2>24 şi <LLNK 12006 407 12 2=1 0 17>art. 26 alin. (1) şi <LLNK 12006 407 12 2=1 0 3>(2) din <LLNK 12006 407 10 201 0 63>Legea vânătorii şi a protecţiei fondului cinegetic nr. 407/2006, cu modificările şi completările ulterioare, în vederea protejării tuturor speciilor de păsări, inclusiv a celor migratoare, sunt interzise:

* uciderea sau capturarea intenţionată, indiferent de metoda utilizată;
* deteriorarea, distrugerea şi/sau culegerea intenţionată a cuiburilor şi/sau ouălor din natură;
* culegerea ouălor din natură şi păstrarea acestora, chiar dacă sunt goale;
* perturbarea intenţionată, în special în cursul perioadei de reproducere sau de maturizare, dacă o astfel de perturbare este relevantă în contextul obiectivelor prezentei ordonanţe de urgenţă;
* deţinerea exemplarelor din speciile pentru care sunt interzise vânarea şi capturarea;
* vânzarea, deţinerea şi /sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat;

Se imoune respectarea măsurilor de reducere a impactului prevăzute în Planul de management și regulamentul ariei naturale protejate:

* este interzisă orice modalitate de recoltare, capturare și ucidere, distrugere sau vătămare a exemplarelor de vidră, liliac (liliacul cu urechile mari și liliacul comun), popândău, amfibieni și reptile ( buhaiul cu burta galbenă, buhaiul de baltă și tritonul de creastă);
* se interzice deversarea apei provenite de la amenajarea piscicolă în cursul de apă al râului Moldova și al afluenților săi;
* se interzice depășirea cotei de talveg a râului Moldova în timpul exploatării agregatelor minerale;
* depozitarea agregatelor minerale extrase în urma activității se va face în afara albiei majore a râului Moldova și a habitatelor de pajiște;
* este interzisă spălarea agregatelor minerale și a sedimentelor în cursul de apă sau a zonei riverane;
* este interzisă tranzitarea cursului prin apă, cu orice mijloace de transport sau utilaje, când situația o impune, se vor folosi podurile de acces existente, sau în cazuri de forță majoră vor fi amenajate poduri temporare din tuburi de beton;
* nu se vor deschide drumuri noi, circulația făcându – se pe drumurile deja existente;
* nu se va acționa la schimbarea direcției cursului râului și nu se vor crea coturi artificiale;
* nu se vor crea baraje artificiale;
* se vor respecta limitele și adâncimea de exploatare, fără a se coborâ sub cota talvegului natural al râului în zonă;
* se va evita poluarea apei de suprafață și subterane prin interzicerea intării în incintă a utilajelor cu pierderi de carburanți sau lubrifianți;
* se interzice spălarea utilajelor în cursul de apă;
* reparațiile utilajelor se vor efectua la unitățile de profil;
* se interzice distrugerea, arderea și tăierea vegetației ierboase și lemnoase în interiorul și în vecinătatea ecosistemelor acvatice din sit, în orice perioadă a anului;
* este interzisă abandonarea și/sau depozitarea deșeurilor de orice fel pe teritoriul ariei naturale protejate, precum și deversarea oricăror substanțe, ape uzate neepurate, nămoluri și alte asemenea în aria naturală protejată;
* se vor lua măsuri pentru menținerea unui nivel redus de zgomot.

1. La descoperirea unor muniții neexplodate se va sita activitatea de exploatare , personalul lucrător va fi evacuat și va fi informată imediat poliția sau ISU „ Petrodava ” Neamț;
2. În cazul descoperirii de vestigii arheologice (depuneri stratigrafice specifice activităților antropice) si de bunuri arheologice sau paleologice (unelte, ceramică, monede, arme, oase, roci aluvionare cu impresiuni zoomorfe, inscripții) cu ocazia lucrărilor de exploatare se va supenda orice activitate și se va anunța imediat Direcția Județeană pentru Cultură Neamț, în vederea luării măsurilor ce se impun;
3. Se vor respecta condițiile impuse prin avizul ANANP – ST Neamț nr. 26 din 08.08.2022;
4. Se vor respecta condițiile impuse în AUTORIZAȚIA DE GOSPODĂRIRE A APELOR nr. 136 din 03.08.2022 emisă de ABA SIRET;
5. În situaţia în care, acte de reglementare emise de alte autorităţi, sau contracte care au stat la baza emiterii prezentei autorizaţii, îşi pierd valabilitatea, titularul are obligaţia reînnoirii acestora;
6. La expirarea termenului de valabilitate a permisului de exploatare, în cazul reînnoirii acestuia în scopul continuării activității, titularul va solicita acord de mediu, urmând ca după emiterea acestuia titularul să solicite revizuirea prezentei autorizații sau emiterea unei noi autorizații în funcție de amplasamentul noului perimetru de exploatare;
7. Titularul are obligaţia de a se conforma modificărilor survenite în legislaţia de mediu, pe perioada valabilităţii autorizaţiei.

**Titularul de activitate este obligat să respecte în integralitate prevederile următoarelor acte normative:**

1. Ordin nr. 1.798 din 19 noiembrie 2007 pentru aprobarea Procedurii de emitere a autorizaţiei de mediu;
2. Ordonanţă de Urgenţă nr. 195 din 22 decembrie 2005 privind protecţia mediului aprobată cu modificări şi completări prin Legea nr. 265 din 29 iunie 2006- cu modificările şi completările ulterioare;
3. Legea nr. 211 din 15 noiembrie 2011 privind regimul deşeurilor, cu modificările și completările ulterioare;
4. Hotarârea nr. 856 din 16 august 2002 privind evidenţa gestiunii deseurilor şi pentru aprobarea listei cuprinzând deşeurile, înclusiv deşeurile periculoase, cu precizarea ca Anexa 2 referitoare la lista deșeurilor a fost inlocuită de Decizia Comisiei 2014/955/UE din 18 decembrie 2014
5. Legea nr.31/2019 privind aprobarea OUG 74/2018 pentru modificarea și completarea Legii nr. 211 din 15 noiembrie 2011 privind regimul deşeurilor;
6. Ordonanţă de Urgenţă nr. 196 din 22 decembrie 2005 privind Fondul pentru mediu;
7. OUG 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea 18/2008;
8. HG 1061/2008 privind transportul deşeurilor periculoase şi nepericuloase pe teritoriul României;
9. SR 10009/2017 privind nivelul de zgomot achivalent continuu la limita incintei obiectivului;
10. Legea 219/2019 pentru modificarea şi completarea art. 16 din Ordonanţa de urgenţă a Guvernului nr. 195/2005 privind protecţia mediului.

***În situația modificării actelor normative menționate în prezenta autorizație, titularul are obligația să se supună prevederilor noilor acte normative intrate în vigoare, ce modifică, completează sau abrogă actele normative vechi.***

**Nerespectarea prevederilor prezentei autorizaţii de mediu se sancţionează conform prevederilor legale în vigoare.**

**Litigiile generate de emiterea, revizuirea, suspendarea sau anularea prezentei autorizații se soluționează de instanțele de contencios administrativ competente, potrivit Legii contenciosului administrativ nr. 554/2004, modificată și completată prin Legea nr. 262/2007.**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului activității.**

**Prezenta autorizaţie îşi păstrează valabilitatea pe toată perioada în care beneficiarul ei obţine viza anuală.**

**ACTIVITATEA AUTORIZATĂ**

**1.Dotări (instalatii, utilaje, mijloace de transport utilizate in activitate):**

**Dotări**

Terenul, pe care se amenajează iazul piscicol este amplasat în terasa inferioară a râului Moldova, pe malul drept, la o distanță de 200 m față de albia minoră a râului. Terenul se află pe teritoriul administrativ al Comunei Horia, județul Neamț, și este proprietatea SC DANLIN XXL SRL, conform Contractului de locațiune (închiriere) nr. 26/26.05.2020.

Din suprafața totală de 59 300 mp, iazul se va amenaja pe o suprafață de 54 287 mp, restul de 5013 mp reprezentând zona de siguranță, Întrucât față de limita de proprietate s-a păstrat un pilier de siguranță de 5 m.

Iazul piscicol este situat parțial în Sit Natura 2000 – ROSCI 0364 – Râul Moldova între Tupilați și Roman.

Perimetrul este de formă poligonală şi este situat în terasa malului drept a râului Moldova, iar folosinţa terenului este neproductiv. Exploatarea agregatelor minerale se va face în incinta perimetrului stabilit şi marcat pe planul de situaţie, în limitele coordonatelor STEREO'70 ce delimitează perimetrul.

La documentație s-a depus **Avizul favorabil al Agenției Naționale pentru Arii Naturale Protejate nr.26 din 08.08.2022.**

Suprafața totală a terenului este de 59 300 mp, din care se va executa bazinul pe o suprafață efectivă de lucru de 54.287 mp, cu un luciu de apă de 41.040 mp. Volumul de material necesar a fi excavat pentru realizarea iazului piscicol este estimat la 336.911 mc, din care 16.286 mc reprezintă volumul copertei. Exploatarea se va realiza pe o perioadă de 5 ani (2022-2027), urmând a se exploata în perioada 2022-2023 o cantitate de 100.000 mc, conform Permisului de exploatare nr. 24688/28.07.2022.

În anii anteriori nu s-au realizat lucrări în acest perimetru.

În perioada 2022-2027 se vor realiza lucrări de excavare pe suprafața de 54 287 mp , la o adâncime medie de 6,20 m și o adâncime maximă de 7,72 (în dreptul P6), însumând un volum de agregate minerale de 320 625 mc, la care se adaugă volumul de decopertă de 16 286 mc, având următoarele caracteristici.

Caracteristici tehnice iaz piscicol:

* Suprafața totală teren = 59.300 mp;
* Suprafața de lucru = 54.287 mp;
* Suprafață luciu apă = 41.040 mp;
* lungime medie = 340 m;
* lățime medie = 159 m;
* volum total excavat = 336.911 mc;
* volum strat vegetal decopertat = 16.286 mc;
* volum agregate minerale util = 320.625 mc;
* adâncimea medie de săpătură = 6,20 m;
* adâncimea maximă de săpătură = 7,72 m (profilul 6);
* volum înmagazinare la NNR = 71.045 mc;
* adancimea maximă de săpătură sub nivelul hidrostatic = 2,00 m;
* **cotă finală a cuvetei iazului = 181,7 mdMN;**
* cotă nivel hidrostatic NHs = 183,7 mdMN;
* la cotele 187,00 mdMn și 185,00 mdMn se vor amenaja berme cu lățimea de 2 m;
* taluzul amenajării = 1:1,5.

**Pilieri de siguranţă**:

* 5 m - față de terenurile învecinate

**Accesul la amplasament** se va face din stația de sortare Horia aparținând SC DANLIN XXL SRL, prin intermediul unui drum de exploatare în lungime de 500 m. Pentru utilizarea căii de acces, beneficiarul a obţinut **Acordul de Reabilitare nr. 12/19.05.2021**, eliberat de Primăria Comunei Horia, județul Neamt (valabil pe toată durata de existență a perimetrului).

Punctele amonte şi aval care delimitează perimetrul de exploatare, în coordonate STEREO’70, conform Fişei de localizare a perimetrului de exploatare sunt următoarele:

|  |  |  |
| --- | --- | --- |
| **Nr. pct.** | **X** | **Y** |
| **1.** | 605 136 | 643 522 |
| **2.** | 605 085 | 643 832 |
| **3.** | 605 021 | 643 842 |
| **4.** | 604 962 | 643 853 |
| **5.** | 604 909 | 643 865 |
| **6.** | 604 907 | 643 862 |
| **7.** | 604 914 | 643 834 |
| **8.** | 604 946 | 643 639 |
| **9.** | 604 961 | 643 614 |
| **10.** | 604 970 | 643 591 |
| **11.** | 604 994 | 643 550 |
| **12.** | 605 000 | 643 530 |
| **13.** | 605 009 | 643 521 |
| **14.** | 605 032 | 643 512 |
| **15.** | 605 054 | 643 509 |
| **16.** | 605 070 | 643 505 |
| **17.** | 605 109 | 643 514 |
| **Suprafața 54 287 mp** | | |

**Utilaje:**

* excavator cu echipament de draglină;
* excavator cu cupă;
* încărcător frontal;
* autobasculantă cu capacitatea benei de 20 t.

**2.Materii prime, auxiliare, combustibili şi ambalaje folosite - mod de ambalare, depozitare, cantităţi :**Motorina

Mijloacele de transport vor fi alimentate cu motorină la staţiile PECO, iar utilajele staţionate vor fi alimentate cu motorină din bidoane metalice aduse cu basculanta.

**3.Utilităţi** - apă, canalizare, energie (surse, cantităţi, volume):

**Alimentarea cu apă**

Pentru procesul tehnologic de exploatare a nisipului şi pietrişului nu este necesară alimentarea cu apă. Pentru apa potabilă societatea va asigura apă plată necesară îmbuteliată în recipiente de plastic. Apa pentru nevoi sanitare va fi asigurată pe amplasamentul stației de sortare a S.C. DANLIN XXL S.R.L..

**Evacuarea apelor uzate menajere**

Pentru asigurarea apei menajere utilizate pentru satisfacerea necesităţilor fiziologice ale angajaţii care vor fi prezenţi la nivelul amplasamentului se vor utiliza dotările stației de sortare a S.C. DANLIN XXL S.R.L.

**4.Descrierea principalelor faze ale procesului tehnologic sau a activităţii:**

***Tehnologia de exploatare***

Exploatarea agregatelor minerale se va face în limitele perimetrului bornat conform punctelor care delimitează perimetrul de exploatare, în coordonate STEREO ’70 şi se va realiza la o adâncime medie de 6,20 m, față de cota superioară a terenului.

Metoda de exploatare constă în extracţia agregatelor minerale în următoarele etape:

- decopertarea stratului vegetal și a stratului de material steril, urmând a fi folosit la amenajarea taluzelor;

- trasarea fâșiilor de exploatare și materializarea lor pe teren prin bornare; excavarea se va realiza în fâșii paralele, cu latura de 9-10 m;

- transportul agregatelor minerale în stare brută, cu autobasculantele, la stația de sortare din imediata apropiere a perimetrului sau direct la beneficiari.

Excavarea se va realiza în mai multe etape, deasupra și ulterior sub nivelul hidrostatic, cu amenajarea a 2 berme, una la cota 187,0 mdMN și una la cota 185,0 mdMN, de cca. 2 m lățime. Conform profilului transversal, cota finală a cuvetei iazului va fi 181,7 mdMN. Taluzurile situate deasupra apei se vor consolida prin înierbare, iar cele sub nivelul apei se vor consolida prin utilizarea de geogrile și plante subacvatice consumate și de speciile de pești cu care se va popula iazul. Materialul excavat este încărcat în autobasculante și transportat pe terenuri proprietate sau la stația de sortare.

Pe tot parcursul exploatării se va urmări respectarea adâncimii de exploatare, stabilitatea taluzelor (unghiul de taluz va fi de 45°) şi pilierii de siguranţă impuşi. Se vor lua măsuri pentru prevenirea surpării taluzelor și alunecărilor de teren. La finalizarea exploatării se vor amenaja taluzurile cuvetei iazului.

**Tehnologia de încărcare, transport şi prelucrare:**

Lucrările de încărcare a materialului rezultat se vor realiza cu utilajele specifice din dotare, iar transportul până la staţia de sortare se face cu mijloace auto din dotarea societății.

**5.Produse şi subproduse obţinute - cantităţi, destinaţie**: cantitatea de resursă estimată (nisip și pietriș) în conformitate cu datele din permisul de exploatare

**6.Date referitoare la centrala termică proprie-dotare, combustibili utilizaţi (compoziţie, cantităţi), producţie**: nu este cazul.

**7.Alte date specifice activităţii (**cod-uri CAEN care se desfăşoară pe amplasament şi nu sunt supuse autorizării): nu sunt

**8. Program de funcţionare: 8 - 10 ore/zi, 5 zile /săptămână, 180 zile/an.**

**II.INSTALAŢIILE, MĂSURILE ŞI CONDIŢIILE DE PROTECŢIA MEDIULUI**

**1.Staţiile şi instalaţiile pentru reţinerea, evacuarea şi dispersia poluanţilor în mediu, din dotare**, **(pe factori de mediu)**:.

**Protectia aerului:**

Potenţialele surse de emisii atmosferice sunt:

* pulberile minerale în suspensie;
* emisii cauzate de transportul agregatelor minerale;
* emisiile de gaze rezultate în urma arderii combustibilului în motoarele cu ardere internă ale utilajelor şi mijloacelor de transport;

Emisiile conţin în principal următorii poluanţi:

* pulberi în concentraţii nesemnificative;
* gaze de combustie rezultate din arderea combustibililor de la utilajele ce deservesc exploatarea.

Măsurile pentru reducerea emisiilor de noxe şi particule rezultate ca urmare a antrenării pulberilor de către autocamioane sunt măsuri de tip operaţional specifice acestui tip de surse.

S.C. DANLIN XXL S.R.L. va lua următoarele măsuri pentru a reduce emisiile în atmosferă:

* stropirea drumului de exploatare pentru a împiedica antrenarea unei cantităţi mari de pulberi în aer, în sezonul cald cu precipitaţii reduse;
* deplasarea mijloacelor de transport pe drumul de exploatare să se facă cu viteza de maxim 5 km/h;
* evitarea încărcăriimijloacelor de transport cu materiale generatoare de pulberi în suspensie în condițiile în care viteza vântului depășește 3 m/s;
* balastarea drumurilor de exploatare şi umplerea declivităţilor apărute la nivelul căilor de acces;
* stropirea depozitelor de agregate minerale în sezonul cald pentru a menţine umiditatea rocilor în scopul reducerii antrenării pulberilor în atmosferă prin eroziune eoliană;
* asigurarea în permanenţă o unei bune întreţineri a utilajelor şi mijloacelor de transport pentru a se evita depăşirile LMA;
* achiziţionarea carburanţilor corespunzători d.p.d.v. calitativ;
* efectuarea regulată a reviziilor tehnice la mijloacele de transport şi la utilaje pentru ca emisiile să se încadreze în prevederile legale.

**Protectia calitatii apelor:**

Pe suprafaţa perimetrului de exploatare pot să apară numai poluări accidentale ale factorului de mediu apă ca urmare a descărcării accidentale în mediu de uleiuri minerale şi/sau hidrocarburi din cauza defectării utilajelor folosite în lucrările de exploatare.

S.C. DANLIN XXL S.R.L. va lua următoarele măsuri pentru protecţia calităţii apelor de suprafaţă şi subterane:

* instruirea angajaţilor care deservesc utilajele implicate în vederea exploatării corecte a acestora şi de acţiune în cazul apariţiei de poluări accidentale;
* instruirea angajaţilor în vederea raportării imediate a oricărei defecţiuni apărute la utilajele folosite;
* pentru a putea asigura o intervenţie rapidă în caz de poluare accidentală generată de pierderi de carburanţi şi/sau lubrifianţi, executantul lucrărilor are obligaţia să aibă în dotare materiale absorbante şi/sau substanţe neutralizatoare, să intervină imediat şi să anunţe autorităţile cu competenţe în domeniul apelor şi protecţiei mediului.

**Protectia solului si a subsolului:**

Pentru eliminarea poluărilor accidentale a solului și subsolului S.C. DANLIN XXL S.R.L. va lua următoarele măsuri pentru protecţia solului și subsolului:

* activităţile care implică întreţinere şi eventuale reparaţii ale utilajelor şi mijloacelor auto folosite pe amplasamentul studiat vor fi executate de către operatori economici specializaţi;
* personalul care deserveşte utilajele şi mijloacele auto va verifica funcţionarea acestora şi va anunţa adminstratorul societăţii asupra oricărei defecţiuni apărute;
* utilajele care s-au defectat în timpul etapelor de implementare ale proiectului vor fi îndepărtate de pe amplasament;
* pe amplasament nu vor fi stocaţi carburanţi, lubrifianţi sau deşeuri (anvelope uzate, uleiuri uzate, baterii auto, etc.);
* nu vor fi amplasate depozite de sorturi sau agregate minerale pe terenurile adiacente situate la nivelul terasei şi luncii râului Moldova şi care nu fac obiectul prezentului proiect;
* gestionarea corespunzătoare a deşeurilor generate;
* traseul căilor de acces existente, evitându-se manevrarea utilajelor sau autovehiculelor pe suprafeţele adiacente drumului;
* gararea autovehiculelor şi a utilajelor numai în zonele delimitate în acest scop, în incinta staţiei de sortare a S.C. DALIN XXL S.R.L.;
* limitele perimetrului proiectului analizat;
* nu se vor crea depozite de balast pe suprafeţe situate în afara perimetrului,
* se interzice depozitarea deşeurilor pe suprafeţe situate la nivelul luncii râului Moldova.
* se va acorda o atenţie sporită manevrării carburanţilor, nefiind permise scăpări accidentale în mediu;
* alimentarea utilajelor cu carburanți și completarea lubrifianţilor se va face din bidoane metalice prevăzute cu capace pentru protecţia scurgerilor şi cu foarte mare atenţie pentru a se preveni scăpările pe sol.

**Protectia impotriva zgomotului si vibratiilor:**

Extracţia agregatelor minerale şi transportul acestora sunt activităţii generatoare de zgomot şi vibraţii, prin funcţionarea motoarelor utilajelor şi mijloacelor de transport folosite. Amplasamentul proiectului supus analizei este situat în afara zonelor locuite (în extravilanul localităţilor).

S.C. DANLIN XXL S.R.L. va lua următoarele măsuri pentru reducerea zgomotelor și vibrațiilor,zgomotele produse pe suprafaţa amplasamentului nu pot fi eliminate, dar pot fi reduse astfel:

* pe suprafaţa amplasamentului vor funcţiona numai în caz de necesitate două utilaje;
* pe perioada staţionării autocamioanelor şi în perioada de repaus motoarele mijloacelor de transport şi a utilajelor vor fi oprite;
* se va verifica buna funcţionare a utilajelor şi autocamioanelor astfel încât eventualele defecţiuni să nu genereze zgomote cu intensitate mai mare decât valoarea prevăzută în cartea tehnică;
* efectuarea regulată a reviziilor tehnice la mijloacele auto şi la utilaje pentru caemisiile să se încadreze în prevederile legale;
* deplasarea mijloacelor de transport pe drumurile de pământ sau balastate să se va face cu viteze de maxim 30 km/h;
* circulaţia utilajelor si a mijloacelor de transport folosite se va face în conformitate cu legislaţia în vigoare pentru fiecare categorie de drum.

**2.Alte amenajări speciale, dotări şi măsuri pentru protecţia mediului:** nu este cazul;

**3.Concentraţii şi debite masice de poluanţi, nivele de zgomot, radiaţii, admise la evacuarea în mediul înconjurător, depăşiri admise şi în ce condiţii:**

Zgomotul: nivelului de zgomot generat de activitate, se va încadra în limitele admise de O.M.S. nr. 119/2014 pentru aprobarea Normelor de igienă şi sănătate publică privind mediul de viaţă al populaţiei.

Sol şi subsol : încadrarea valorilor de referinţă privind poluarea solului în prevederile Ordinului nr.756 /1997 a MAPPM.

**III.MONITORIZAREA MEDIULUI**

**1.Indicatori fizico-chimici, bacteriologici şi biologici emişi, imisiile poluanţilor, frecvenţa, modul de valorificare a rezultatelor:** nu este cazul.

**2.Date ce vor fi raportate autorităţii teritoriale pentru protecţia mediului şi periodicitatea:** nu este cazul.

**IV.MODUL DE GOSPODĂRIRE A DEŞEURILOR ŞI A AMBALAJELOR**

**1.Deşeuri produse (tipuri, compoziţie, cantităţi):**

|  |  |
| --- | --- |
| 20 03 01 | deșeuri municipale amestecate |

Deşeurile menajere generate pe amplasament în perioada excavării sunt provenite de la personalul care exploatează utilajele. Personalul colectează aceste deşeuri în saci de plastic și la finalul programului de lucru, vor fi depozitați în pubelele în incinta staţiei de sortare a societăţii unde sunt garate și mijloacele de transport.

**2.Deşeuri colectate (tipuri, compoziţie, cantităţi, frecvenţă):** nu este cazul;

**3.Deşeuri stocate temporar (tipuri, compoziţie, cantităţi, mod de stocare):** nu este cazul;

**4.Deşeuri valorificate (tipuri, compoziţie, cantităţi):** nu este cazul;

**5.Modul de transport al deşeurilor şi măsuri pentru protecţia mediului:** pct. IV.1

**6.Modul de eliminare (depozitare definitivă, incinerare):**

|  |  |  |
| --- | --- | --- |
| Cod Deşeu | Tip | Mod de eliminare |
| 20 03 01 | deșeuri municipale amestecate | D 5 |

**7.Monitorizarea gestiunii deşeurilor:** evidența lunară a deșeurilor;

**8.Ambalaje folosite şi rezultate – tipuri şi cantitaţi**: nu este cazul.

**9.Modul de gospodărire a ambalajelor (valorificate)**: nu este cazul .

**V.MODUL DE GOSPODĂRIRE A SUBSTANŢELOR ŞI PREPARATELOR PERICULOASE**

**1.Substanţele şi preparatele periculoase produse sau folosite ori comercializate/transportate (categorii, cantităţi):** motorină.

**2.Modul de gospodarire (ambalare, transport, depozitare,folosire/comercializare):**

Mijloacele de transport vor fi alimentate cu motorină la staţiile PECO, iar utilajele staţionate în balastieră vor fi alimentate cu motorină din bidoane metalice aduse cu basculanta.

**3.Modul de gospodărire a ambalajelor folosite sau rezultate de la substanţele şi preparatele periculoase:** nu este cazul.

**4.Instalaţiile, amenajările, dotările şi măsurile pentru protecţia factorilor de mediu şi pentru intervenţie în caz de accident:** nu este cazul.

**5.Monitorizarea gospodăririi substanţelor şi preparatelor periculoase**: nu este cazul.

**VI.PROGRAMUL DE CONFORMARE – Măsuri pentru reducerea efectelor prezente şi viitoare ale activităţilor:** nu este cazul.

**1.Domeniul protecţia solului şi apelor subterane; descărcarea apelor uzate; emisii atmosferice; gestionarea deşeurilor, altele (zgomot, prezenţa azbestului, etc):** nu este cazul.

**2.Sursa de finanţare şi valoare (pe fiecare proiect),** **evidenţe, rapoarte**:nu este cazul

**Director Executiv,**

**Monica ISOPESCU**

**Şef Serviciu A.A.A. , Întocmit,**

**Bogdana ISACHI Radu Vasile STANCIU**